**Սերխիո Դանիել Բատիստա** (նոյեմբերի 9, 1962(1962-11-09), Բուենոս Այրես, Արգենտինա), արգենտինացի ֆուտբոլիստ, կիսապաշտպան: 1986 թվականի աշխարհի չեմպիոն։ Ներկայումս՝ ֆուտբոլային մարզիչ: 2008 թվականին Պեկինում կայացած օլիմպիական ֆուտբոլային մրցաշարում Արգենտինայի հավաքականին բերեց ոսկե մեդալների:

Կենսագրություն
--------------

### Ակումբային կարիերա

«Արխենտինոս Խունիորսի» կազմում Բատիստան դարձել է Արգենտինայի կրկնակի չեմպիոն և Լիբերտադորեսի Գավաթի հաղթող: 1980-ականների այս ակումբի խաղացողների սերունդը Ոսկե է «կարմիր բզեզների» համար՝ ոչ առաջ, ոչ հետո թիմը նշանակալի գավաթներ չի նվաճել ինչպես Արգենտինայում, այնպես էլ միջազգային ասպարեզում՝ մնալով ավելի ուժեղ ակումբների կադրերի ավանդական մատակարար՝ իր հոյակապ ակադեմիայի հաշվին, և այդ խաղացողների շրջանում Բատիստան խաղացել է առանցքային դերերից մեկը: Այն բանից հետո, երբ Բատիստան հավաքականի կազմում արդեն դարձավ աշխարհի չեմպիոն, տեղափոխվեց «Ռիվեր Փլեյթ» և 1989/90 մրցաշրջանում նվաճեց երկրի ևս մեկ առաջնություն: Բատիստան կարիերան ավարտել է 1999 թվականին «Օլ Բոյս» ակումբում։

### Ելույթներ ազգային հավաքականում

1985-1990 թվականներին Բատիստան հանդես է եկել Արգենտինայի հավաքականում։ Այդ ընթացքում նա 2-ական անգամ մասնակցել է աշխարհի (1986 թվական՝ չեմպիոն, 1990 թվական՝ փոխչեմպիոն) և Ամերիկայի գավաթի (1987 թվական՝ 4 - րդ տեղ և 1989 թվական՝ 3 - րդ տեղ) առաջնություններին:

### Մարզչական կարիերա

Խաղային կարիերայի ավարտից անմիջապես հետո սկսել է մարզել Ուրուգվայի «Բելյա Վիստա» ակումբը։ Նա նաև մարզել է հարազատ «Արխենտինոսը», «Նուևա Չիկագոն», «Գոդոյ-Կրուսը»։ Սակայն Բատիստան բարձրագույն նվաճման է հասել 2008 թվականին՝ Արգենտինայի հավաքականի հետ հաղթելով Պեկինի Օլիմպիական խաղերում։ Օլիմպիական հավաքականի մարզչի պաշտոնում Բատիստան նշանակվել է 2007 թվականի վերջին։

2010 թվականի նոյեմբերի 2-ին Արգենտինայի ֆուտբոլի ասոցիացիայի կողմից նշանակվել է մինչև 2014 թվականի ազգային հավաքականի գլխավոր մարզչի պաշտոնում։ 2011 թվականին Արգենտինայի հավաքականը Բատիստայի գլխավորությամբ մասնակցել է Ամերիկայի տնային գավաթին։ Այնտեղ «ալբիսելեստան» հասել է քառորդ եզրափակիչ, որտեղ 11 մետրանոցներով պարտվել է Ուրուգվային։ Այն դեպքում, երբ մրցաշարում անցկացրած չորս հանդիպումներից թիմը հաղթել է միայն մեկին, մարզիչն ասել է, որ չի կարող գոհ լինել, բայց գոհ է իր խաղացողների գործողություններից։

2011 թվականի հուլիսի 26-ին Սերխիո Բատիստան Ամերիկայի գավաթի խաղարկությունում թիմի անհաջող ելույթից հետո վայր դրեց Արգենտինայի հավաքականի գլխավոր մարզչի լիազորությունները, իսկ ֆուտբոլի ազգային ֆեդերացիայի հատուկ կոմիտեն ընդունեց նրա հրաժարականը:

2012 թվականի մայիսի 30-ին Բատիստան նշանակվել է չինական «Շանհայ Շենհուա» ակումբի գլխավոր մարզչի պաշտոնում։

2015 թվականի մայիսին Բաստիստան նշանակվել է Բահրեյնի հավաքականի գլխավոր մարզիչ։

Ձեռքբերումներ
-------------

### Որպես խաղացող

* Աշխարհի չեմպիոն (1)․ 1986 թվական։
* Արգենտինայի չեմպիոն՝ 1984(Մ), 1985 (Ն), 1989/90:
* Լիբերտադորեսի գավաթակիր՝ 1985 թվական։

### Որպես մարզիչ

* Հաղթանակ Օլիմպիական խաղերում (1)․ Պեկին 2008 թվական։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. 1 2  Батиста: мысль об отставке мне даже в голову не приходит Արխիվացված 2011-07-20 Wayback Machine
5. ↑  Кубок Америки: промах Фалькао, гримаса Батисты… Արխիվացված 2011-07-18 Wayback Machine
6. ↑  «阿根廷人塞尔吉奥·巴蒂斯塔出任申花新主帅» (չինարեն). 上海申花足球俱乐部. 2012-05-30. Արխիվացված է օրիգինալից 2012-06-27-ին. Վերցված է 2012-05-30-ին.
7. ↑  «Batista übernimmt Shanghai Shenhua» (գերմաներեն). transfermarkt.de. 2012-05-30. Արխիվացված է օրիգինալից 2012-06-27-ին. Վերցված է 2012-05-30-ին.
8. ↑  «Batista to become Bahrain boss» (անգլերեն). goal.com. 2015-05-08. Արխիվացված է օրիգինալից 2015-05-11-ին. Վերցված է 2015-05-31-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Профиль на сайте Аргентинской футбольной ассоциации
* Профайл на сайте «Архентинос Хуниорс»